JayJayThrowThrow/commonwealth-wiki-mix huggingface dataset:
ابو اللیث صدیقی

پروفیسر ڈاکٹر ابواللیث صدیقی (پیدائش: 15 جون، 1916ء - وفات: 7 ستمبر، 1994ء) پاکستان سے تعلق رکھنے والے ماہرِ لسانیات، محقق، ماہرِ تعلیم، نقاد، جامعہ کراچی کے شعبہ اردو کے سربراہ اور کولمبیا یونیورسٹی کے وزٹنگ پروفیسر تھے۔
حالات زندگی

ابواللیث صدیقی 15 جون، 1916ء کو آگرہ ،برطانوی ہندوستان میں پیدا ہوئے۔۔ انھوں نے آگرہ ، بدایوں اور علی گڑھ سے تعلیم حاصل کی۔ وہ علی گڑھ مسلم یونیورسٹی سے اردو ادب میں پی ایچ ڈی کرنے والے پہلے اسکالر تھے۔ انھوں نے 1943ء میں دبستان لکھنؤ پر مقالہ لکھ کر ڈاکٹریٹ کی ڈگری حاصل کی، ابواللیث صدیقی ابتدا میں علی گڑھ مسلم یونیورسٹی سے وابستہ رہے۔ 1948ء میں لندن اسکول آف ایشین اینڈ افریقن اسٹڈیز چلے گئے اور شمالی ہندوستان میں ہند-آریا زبانوں پر تحقیق کی۔ تقسیم ہند کے بعد پاکستان چلے آئے۔ پہلے لاہور اور پھر کراچی میں سکونت اختیار کی۔
ملازمت

ابو اللیث صدیقی اورینٹل کالج لاہور اور جامعہ کراچی کے شعبہ اردو سے وابستہ ہوئے اور اردو شعبہ کے سربراہ رہے۔ اسی دوران انھوں نے کچھ عرصے اردو لغت بورڈ کراچی کے مدیر اعلیٰ کی خدمات بھی سر انجام دیں ۔ اس کے علاوہ کولمبیا یونیورسٹی کے وزٹنگ پروفیسر بھی رہے۔
تصانیف

# لکھنؤ کا دبستان شاعری
# کلیات مصحفی
# غزل اور متغزلین(1968)
# آج کا اردو ادب(1975)
# تاریخ زبان ادبیات اردو
# تاریخ اصول تنقید
# جدید اردو ادبیات
# جامع القوائد (حصہ صرف)1971
# رفت و بود (خودنوشت)
# اردو میں سائنسی ادب کا اشاریہ (1981)
# تجربے اور روایت(اکتوبر 1959ء)
# مصحفی اور ان کا کلام
# جرات اس کا عہد اور شاعری,
# نظیر اکبر آبادی اس کا عہد اور شاعری,
# تاریخ زبان و ادب اردو,
# بیسویں صدی کا اردو ادب.
وفات

ڈاکٹر ابواللیث صدیقی 7 ستمبر، 1994ء کو کراچی، پاکستان میں وفات پاگئے اور جامعہ کراچی کے قبرستان میں سپردِ خاک ہوئے۔
حوالہ جات

زمرہ:1916ء کی پیدائشیں
زمرہ:1994ء کی وفیات
زمرہ:آگرہ کی شخصیات
زمرہ:اردو ادبی ناقد
زمرہ:اردو تنقید نگار
زمرہ:اردو غیر افسانوی مصنفین
زمرہ:اردو کے ماہر لسانیات
زمرہ:اردو محققین
زمرہ:اردو مصنفین
زمرہ:اردو مفکرین
زمرہ:بیسویں صدی کے ماہرین لسانیات
زمرہ:پاکستانی ادبی نقاد
زمرہ:پاکستانی علما
زمرہ:پاکستانی ماہر لسانیات
زمرہ:پاکستانی ماہرین تعلیم
زمرہ:پاکستانی مترجمین
زمرہ:پاکستانی محققین
زمرہ:پاکستانی مدونین
زمرہ:پاکستانی مسلم شخصیات
زمرہ:جامعہ پنجاب کا تدریسی عملہ
زمرہ:جامعہ کراچی کا تدریسی عملہ
زمرہ:جامعہ کراچی کی شخصیات
زمرہ:جامعہ کولمبیا کے فضلا
زمرہ:علی گڑھ کی شخصیات
زمرہ:علی گڑھ مسلم یونیورسٹی کا تدریسی عملہ
زمرہ:کراچی کے مصنفین
زمرہ:جامعہ علی گڑھ کے فضلا
زمرہ:مہاجر شخصیات
زمرہ:کراچی کی شخصیات
شیخ ابولمعالی

پیدائش؛1552ء
وفات؛1615ء

شیخ ابوالمعالی قادری صوفی بزرگ۔ شیخ داود کرمانی شیر گڑھی کے مرید اور خلیفہ اعظم تھے۔ اصل نام خیر الدین تھا۔ کرمانی سادات میں سے تھے۔ والد کا نام سید رحمت اللہ اور دادا کا میر سید فتح اللہ شاہ تھا۔ آباءاجداد میں سے سید فیض اللہ اپنے بیٹے سید مبارک کرمانی کے ہمراہ796ھ میں کرمان سے ہندوستان آئے اور اوچہ میں سکونت اختیار کی۔ بعد ازاں ملتان کے نواح میں داؤد جال نام ایک قصبے میں مقیم ہوئے۔ یہ خاندان930ھ کو قصبہ سنکھترہ میں متنقل ہو گیا اور یہیں شیخ ابوالمعالی پیدا ہوئے۔ شیخ داؤد شیرگڑھی سے، جو آپ کے حقیقی بردارزادہ تھے۔ بیعت کی اور انھی کے حکم سے لاہور تشریف لا کر خلق اللہ کی ہدایت میں مصروف ہوئے۔ آپ نے پانچ کتابیں تصنیف کیں۔ شاعری سے بھی شغف تھا اور غربتی تخلص کرتے تھے۔ جہانگیر کے عہد میں وفات پائی۔ مزار لاہور میں میکلوڈ روڈ کے قریب ہے۔
تصانیف

دیوان غربتی
تحفتہ القادری
گلدستہ باغ ارم
رسالہ مونس جان
زعفران زار
ابو الہول

framepx|تصغیر|بائیں|ابوالہولابوالہول (Greek: Σφίγξ /sphinx/, Bœotian: Φίξ /Phix, Arabic: أبو الهول،) قصے کہانیوں میں ایسی افسانوی مخلوق کا نام ہے، جس کا جسم تو شیر کا ہے مگرسر انسان کا۔ مصر کے آثار قدیمہ میں ابوالہول (Sphinx) کا مجسمہ بہت مشہور ہے۔ یہ جیزہ کے علاقے میں ہے۔ اس کی لمبائی 189فٹ اور اونچائی 65فٹ کے قریب ہے۔ دور سے دیکھیں تو پہاڑ سا نظر آتا ہے۔ یہ مجسمہ تقریباً تین ہزار سال قبل مسیح ایک بڑی چٹان کو تراش کر بنایا گیا تھا۔ اس کے پنجے اور دھڑ شیر کے ہیں اور سر انسان کا۔ سورج دیوتا کی حیثیت سے اس کی پوجا بھی کی جاتی تھی۔ امتداد زمانہ سے اس کی صورت بگڑ گئی ہے۔ ڈاڑھی اور ناک ٹوٹ چکی ہے اور اس کا وہ پروقار تبسم جس کا ذکر قدیم سیاحوں نے کیا ہے ناپید ہو چکا ہے۔ اب یہ ایک ہیبت ناک منظر پیش کرتا ہے۔ اسی وجہ سے عربوں نے اس کا نام ابوالہول یعنی (خوف کا باپ) رکھ دیا ہے۔
ابوالہول پر پہیلی

ابوالہول (افسانوی جانور) سے متعلق ایک پہیلی بھی مشہور کے کہ وہ کونسا جانور ہے جو صبح کو چار ٹانگوں پر، دوپہر کو دو ٹانگوں پر اور شام کو تین ٹانگوں پر چلتا ہے۔ اس کا جواب 'انسان' ہے۔
نگار خانہ

File:The Great Pyramid and the Sphinx.jpg|File:Museo Egizio di Torino-631 o.jpg|File:Hatshepsut-SmallSphinx MetropolitanMuseum.png|File:028MAD Sphinx.jpg|File:Sphinxes.jpg|File:Wien Schloss Belvedere DSC03014.JPG|File:Bundesarchiv Bild 170-770, Potsdam, Sanssouci, Sphinx im Park Sanssouci.jpg|File:Queluz Palace sphynx statue and ballroom wing.JPG|File:Enghien CHSph1JPG.jpg|File:Sphinx - Park Schönbusch.jpg|File:IngresOdipusAndSphinx.jpg|File:Paris Hôtel de Ville 2497 07.jpg|File:Gustave Moreau 005.jpg|File:Esfingedebotero.jpg|File:Jardin El Capricho Sfinxs at Plaza de los Emperadores05 cropped.jpg|File:Foreign Affairs Building of Canada.jpg|File:Marble sphinx on a cavetto capital.jpg|File:Sphinx guinle 1.JPG|File:Sphinx guinle 2.JPG|

زمرہ:آثار قدیمہ
زمرہ:اساطیری مخلوق
زمرہ:سینگ والے معبود
زمرہ:عفریت
زمرہ:قدیم مصری نشانات
زمرہ:قدیم یونانی ثقافت
زمرہ:مصری علم الاساطیر
زمرہ:یونانی افسانوی مخلوقات
زمرہ:یونانی علم الاساطیر
زمرہ:کامنز زمرہ جس کا ربط ویکی ڈیٹا پر ہے
زمرہ:آثاریات
زمرہ:مؤنث افسانوی مخلوقات
زمرہ:ویکی ڈیٹا سے مطابقت رکھنے والی مختصر تفصیل
زمرہ:افسانوی پرندے
زمرہ:ہندوستانی لوک کہانیاں
ابوجندل

ابو جندل بن سہیل صحابیٔ رسول اور سہیل بن عمرو کے بیٹے تھے۔
نام ونسب

عاص نام،ابو جندل کنیت ،نسب نامہ یہ ہے، ابو جندل بن سہیل بن عمرو بن عبد شمس بن عبد ود بن نصر ابن مالک بن حل بن عامر بن لوئی قرشی عامری
اسلام اور قید و بند

ابو جندل اس وقت مسلمان ہوئے جب ان کا گھر اسلام دشمنی کا گڑھ تھا۔ والد سہیل نے ان کے پیروں میں بیڑیاں ڈال کر قید کر دیا اور وہ کئی برس تک اس قیدوبند میں گرفتار رہے،6ھ صلح حدیبیہ میں ان کے والد سہیل ہی قریش مکہ کی طرف سے آنحضرت صلی اللہ علیہ و آلہ وسلم کے پاس مصالحت کے لیے آئے تھے۔ جب شرائط لکھی جا رہی تھیں تو ان میں ایک شرط تھی "قریش کا جو آدمی بہی خواہ وہ مسلمان ہی کیوں نہ ہو مسلمانوں کے پاس چلا آئے گا تو مسلمان اس کے واپس کرنے پر مجبور ہوں گے، تو ابوجندل جو اسلام قبول کر چکے تھے اور کفار مکہ کی قید میں تھے۔ کسی طرح بھاگ کر بیڑیوں سمیت حضور صلی اللہ علیہ وسلم کی خدمت میں حاضر ہو گئے۔ اور اپنے زخم دکھا کر فریاد کی کہ انھیں اپنے ساتھ مدینہ لے چلیں۔ حضور نے سہیل کو کافی سمجھایا کہ وہ ابوجندل کو مدینہ جانے کی اجازت دے دیں۔ مگر وہ راضی نہ ہوا اور کہا کہ شرائط صلح کی رو سے آپ اسے نہیں لے جا سکتے۔ چنانچہ حضور نے صحابہ کرام کی مخالف کے باوجود ابوجندل کو سہیل کے حوالے کر دیا۔ اور کہا " ابو جندل صبر و ضبط سے کام لو، خدا تمھارے اور دوسرے مظلوم مسلمانوں کے لیے کوئی راستہ پیدا کریگا، ہم صلح کرچکے ہیں اور صلح کے بعد ان سے بد عہدی نہیں کرسکتے۔ ابوجندل کفار کی سختیاں سہتے رہے اور جب مکہ کے ستم زدہ مسلمانوں نے مقام عیص میں ایک پناہ گاہ بنا لی تو یہ بھی وہاں چلے گئے۔
رہائی اورغزوات

جب کفار مکہ نے صلح حدیبیہ کی وہ دفعہ جس کی رو سے ابو جندل واپس کیے گئے تھے واپس لے لی تو آنحضرتﷺ نے ابو جندل اور ان کے ساتھی ابو بصیر کو مدینہ بلا بھیجا،ابو بصیر کو مدینہ آنے کی نوبت نہیں آئی اور وہ اسی وادیِ غربت میں پیوندِ خاک ہو گئے ابو جندل مدینہ واپس ہوئے،مدینہ آنے کے بعد جس قدر غزوات ہوئے، سب میں شرکت کی سعادت حاصل کی۔
وفات

ابو جندل زندگی بھر مدینہ میں رہے، اس کے بعد عمرفاروق کے زمانہ میں جب شام پر فوج کشی ہوئی،تو اس میں مجاہدانہ شرکت کی اور پانچ چھ سال تک مسلسل جہاد فی سبیل اللہ میں مشغول رہ کر عمرکے عہد خلافت 18ھ میں طاعون کی وبا میں عمواس میں وفات پائی۔
فضل وکمال

فضل وکمال میں شاعری کے علاوہ اورکوئی شے قابلِ ذکر نہیں ہے،حافظ ابن عبد البر نے ان کے اشعار نقل کیے ہیں۔
حوالہ جات

زمرہ:18ھ کی وفیات
زمرہ:قریش
زمرہ:ساتویں صدی عیسوی میں طاعون سے اموات
زمرہ:639ء کی وفیات
زمرہ:صحابہ و صحابیات
ابو جہل

عمرو بن ھشام بن المغیرہ بن عبد اللہ بن عمر بن مخزوم مکے کا ایک قریشی سردار تھا جس کا اصل نام عمرو بن ہشام المغیرہ تھا اور ابوالحکم کنیت تھی۔ اسلام اور محمد بن عبد اللہ کا دشمن تھا۔ مکے میں محمد بن عبد اللہ اور صحابہ نے اس کے ہاتھوں سخت اذیتیں جھیلیں۔ بدر کی لڑائی میں قتل ہوا۔
حوالہ جات

زمرہ:اسلام کے نقاد
زمرہ:ایشیا میں اسلام مخالفت
زمرہ:بنی مخزوم
زمرہ:تاریخی شخصیات
زمرہ:چھٹی صدی کی عرب شخصیات
زمرہ:زمانہ جاہلیت کی شخصیات
زمرہ:ساتویں صدی کی عرب شخصیات
زمرہ:سال پیدائش غیر یقینی
زمرہ:ضد اسلام
زمرہ:عصر نبوی
زمرہ:مقتولین بدر
زمرہ:ویکی ڈیٹا سے مختلف مختصر وضاحت
زمرہ:2ھ کی وفیات
زمرہ:555ء کی پیدائشیں
زمرہ:556ء کی پیدائشیں
زمرہ:570ء کی پیدائشیں
زمرہ:623ء کی وفیات
زمرہ:624ء کی وفیات
زمرہ:اذیت رساں
ابو سمبل

framepx|تصغیر|بائیں|ابوسمبل کی تصویرمصر میں سوڈان کی سرحد کے قریب دریائے نیل کے کنارے ایک مقام جہاں فرعون رامیسس دوم کے تعمیر کردہ تقریباً 1200 ق۔ م پرانے دو مندر ہیں۔ یہ ڈھلوان چٹانوں کو تراش کر بنائے گئے تھے۔ بڑامندر ایک سو فٹ زیادہ اونچا ہے اور اس میں رامیس دوم کے چار مجمسے ہیں۔ ہر ایک کی بلندی 65 فٹ ہے۔ مندر کے پچھلے حصے میں 14 کمرے ہیں۔ یہ بھی چٹان کو کاٹ کر بنائے گئے ہیں۔ تمام دیواریں نقش و نگار سے آراستہ ہیں اور ستونوں پر فرعون کی تصویریں بنی ہوئی ہیں۔ ان مندروں کو 1812ء میں سوئٹزر لینڈ کے ایک سیاح جان برک ہارٹ دریافت کیا تھا۔ اسوان بند کی تعمیر سے مندروں کی تباہی کا خطرہ تھا۔ آخر اطالیہ کی یہ تجویز منظور کر لی گئی کہ مندروں کو کاٹ کر نیل کی سطح سے بلند ایک جبوترے پر نصب کر دیا جائے۔ اس مہم پر 1961ء میں یونیسکو کے زیر اہتمام کام شروع ہوا اور اسوان بند کی تکمیل سے قبل یہ مندر اس جگہ سے ہٹا دیے گئے۔
نگار خانہ


ملف:Temple Ramesses II Abu Simbel.jpg|
ملف:Abu Simbel Temple May 30 2007.jpg|
ملف:Nefertari Temple Abu Simbel May 30 2007.jpg|
ملف:NefertariOfferingToHathor.JPG|
ملف:MyAbu Simbel.jpg|
ملف:SFEC EGYPT ABUSIMBEL 2006-001.JPG|
ملف:SFEC EGYPT ABUSIMBEL 2006-002.JPG|
ملف:SFEC EGYPT ABUSIMBEL 2006-003.JPG|
ملف:S F-E-CAMERON EGYPT 2006 FEB 00671.JPG|
ملف:S F-E-CAMERON EGYPT 2006 FEB 00661.JPG|
ملف:S F-E-CAMERON EGYPT 2005 APR 00363.JPG|
ملف:S F-E-CAMERON EGYPT 2005 APR 00361.JPG|
ملف:S F-E-CAMERON EGYPT 2005 APR 00354.JPG|
ملف:SCAN0029.JPG|
ملف:Road on my way to Abu simbel.JPG|طريق أسوان - أبو سمبل
ملف:Abusimbel broken.jpg|
ملف:Abusimbel 2temples.jpg|
ملف:Abusimbel inside.jpg|


زمرہ:آثار قدیمہ
زمرہ:آثار قدیمہ مصر
زمرہ:قاہرہ میں بیرون در عجائب گھر
زمرہ:مصر کا انیسواں شاہی سلسلہ
زمرہ:مصر کی یادگاریں
زمرہ:مصر کے سیاحتی مقامات
زمرہ:مصر میں مقامات عالمی ثقافتی ورثہ
زمرہ:مصری علم الاساطیر
زمرہ:کامنز زمرہ جس کا ربط ویکی ڈیٹا پر ہے
زمرہ:رمسيس ثانی
زمرہ:پتھر کی عمارتیں
زمرہ:ابو سمبل
زمرہ:تیرہویں صدی قبل مسیح میں مکمل ہونے والی عمارتیں اور ڈھانچے
زمرہ:مصر میں عظیم مجسمے
زمرہ:ناصر جھیل
زمرہ:نیفرتاری
زمرہ:عظیم الجثہ مجسمے
زمرہ:مصر میں مندر
زمرہ:تیرہویں صدی ق م
ابولہب

ابو لہب (پیدائش: 549ء— وفات: 624ء) قریشی سردار تھا۔ اس کا اصل نام عبد العزیٰ بن عبد المطلب اور اس کی کنیت ابو عتبہ تھی۔ حسن اور چہرہ کی چمک کی وجہ سے عبد العزیٰ کی دوسری کنیت ابولہب ہو گئی تھی (شعلہ رو) مفسرین نے کہا ہے کہ یہاں ابولہب کے لفظ سے اس کی کنیت ۔۔۔ مراد نہیں ہے۔ جس کے ساتھ وہ مشہور تھا۔ بلکہ اس سے اس کے دوزخی ہونے کی طرف اشارہ کرنا مقصود ہے۔ اس کے علاوہ ذات لہب کے مناسب بھی لفظ ابولہب تھا (عبد العزیٰ کہنا بے جوڑ تھا)۔
آنحضرت صلی اللہ علیہ وآلہ وسلم کا حقیقی چچا مگر حضور صلی اللہ علیہ وآلہ وسلم کا سخت دشمن تھا۔ قرآن نے اسے ابولہب (آگ کا باپ یعنی جہنمی) کا خطاب دیا۔ وہ ابوسفیان کا بہنوئی تھا۔اس کی بیوی جمیل بنت حرب بن امیہ، ابوسفیان کی بہن تھی۔ وہ شوہر سے بھی زیادہ حضور صلی اللہ علیہ وآلہ وسلم کی دشمن تھی۔ قرآن شریف کے تیسویں پارہ کی سورۃ اللھب میں ان دونوں کا ذکر ہے اور ان کے واسطے عذاب دوزخ کی خبر دی گئی ہے۔ باوجود سخت مخالفت کے بدر کی جنگ میں شریک نہ ہوا۔ بعض لوگوں کا خیال ہے کہ بیماری کی وجہ سے معذور تھا۔ تین دن کے اندر ہی عدسھ کے مرض میں مبتلا ہو کر مرگیا۔
ابولہب کا نام عبد العزیٰ بن عبد المطلب تھا۔
حوالہ جات

زمرہ:اولاد عبدالمطلب
زمرہ:549ء کی پیدائشیں
زمرہ:624ء کی وفیات
زمرہ:اسلام کے نقاد
زمرہ:ایشیا میں اسلام مخالفت
زمرہ:اہل بیت
زمرہ:بنو ہاشم
زمرہ:تاریخی شخصیات
زمرہ:چھٹی صدی کی عرب شخصیات
زمرہ:ساتویں صدی کی عرب شخصیات
زمرہ:قرآن میں مذکور شخصیات
زمرہ:عصر نبوی
زمرہ:ویکی ڈیٹا سے مطابقت رکھنے والی مختصر تفصیل
زمرہ:زمانہ جاہلیت کی شخصیات
زمرہ:ساتویں صدی کی شخصیات
زمرہ:بنو عدنان
زمرہ:عرب گروہات
زمرہ:تاریخ عرب
اپالو

framepx|تصغیر|بائیں|اپالویونانی دیومالا کا حسین ترین دیوتا۔ زیوس اور لیٹو (لیٹونا) کا بیٹا جس کی پیدائش جزیرہ ڈیلوس میں ہوئی۔ ہومر کی منظوم داستان میں اپالو کو پیشن گوئی۔ قہر و بربادی نازل کرنے والے اور جنگجو کی حیثیت سے پیش کیا گیا ہے۔ یونانی اسے تمام دیوتاؤں سے افضل مانتے ہیں۔ یونانی شاعری اور بعد کی مصوری میں اس کے حسن و جمال کی بڑی ثنا خوانی کی گئی ہے۔ وہ بہت اچھا گویا اور سازندہ تھا۔ اور اپنے سنہرے ساز کو چھیڑ کر اولمپس کو فرحت پہنچاتا تھا۔ ڈیلفی کے مندر میں اس سے مرادیں مانگی جاتی اور غیب کی باتیں پوچھی جاتی تھیں۔
حوالہ جات

زمرہ:ایلیڈ میں معبود
زمرہ:یونانی اساطیر کے تیر انداز
زمرہ:یونانی دیوتا
زمرہ:یونانی علم الاساطیر
زمرہ:یونانی معبود
زمرہ:یونانی اساطیر کے کردار
زمرہ:اوڈیسی کے کردار
زمرہ:ویکی ڈیٹا سے مختلف مختصر وضاحت
زمرہ:بارہ اولمپوی
زمرہ:زیوس کی اولاد
زمرہ:رومی دیوتا
زمرہ:مافوق الفطرت شفا
زمرہ:مرکیوری دیوتا
زمرہ:پیشین گوئی
زمرہ:اپالو
زمرہ:زیوس کے بیٹے
اپسرا

اپسرا،(سنسکرت تلفظ : اپسرس) حسین عورتیں جو اندر استھان میں رہتی ہیں اور دیوتاؤں کا دل بہلاتی ہیں۔ ناچ رنگ ان کا کام ہے۔ نہانے دھونے کی شوقین ہیں۔ تبدیل ہیت اور علم اشراق کی ماہر ہیں۔ اندر دیوتا کے تابع ہیں۔ جب کبھی کسی انسان کی ریاضت و عبادت خصوصاً اشومیدہ (گھوڑے کی قربانی) سے اندر دیوتا کو رشک ہوتا ہے تو وہ انھیں فانی انسان کا زہد و تقوی توڑنے کے لیے زمین پر بھیج دیتا ہے۔
* اپ بمعنی پانی+ سرا یعنی بہتی ہوئیں۔ سرا کے مصدر ’سری‘ کا مطلب تیرتی ہوئی اور ہوا کی سی بہتی ہوئی ہے۔
* پابی میں بہنا افلاک مخلوق میں سے ایک جن کا تعلق دیوتاؤں سے ہے۔ ان کا بسیرا عموماً زمین پر یا پانی کی بجائے آسمان پر موجود بادلوں میں ہونا بتایا جاتا ہے۔ مگر زمین پر اکثر ان کا پھیرا رہتا ہے۔ (افلاکی مسیقاروں) گندہرؤں کی پری نما بیویاں یہ اپنی صورت تبدیل کرنے پر قادر ہیں۔ عموماً پرندوں کی شکل میں ظاہر ہوتی ہیں۔ منو میں انھیں ساتوں منوؤں کی تخلیق قرار دیا گیا ہے۔ لیکن پورانوں اور رامائن کے مطابق انھوں نے کونیاتی پانیوں سے جنم لیا ہے اور یہ دیوتاؤں یا اسروں میں سے کسی کی بیویاں نہیں ہیں۔ اساطیر کے مطابق چونکہ یہ سب کی مشترکہ ہیں، چنانچہ سمدت مجا کہا جاتا ہے۔ ان کی تعداد تین کڑور 000،000،53 بتایا گیا ہے۔ ان کی سربراہی ’کام‘ کے ہاتھ میں ہے، جو محبت کا دیوتا ہے۔ ان کے فرائض میں سے ایک انھیں گمرہ کرنا ہے، جو روحانی سرفرازی کے لیے بہت زیادہ کوشش کرتا ہے۔ روحانی بالیدگی فقط اسے حاصل ہوتی ہے جو ان کی مسحور کن ترغیب کی کامیاب مزاحمت کرتا ہے۔ یجر وید میں اپسراؤں کو سورج کی کرن قرار دیا گیا ہے۔ اس وجہ سے گندہرؤں سے ان کا تعلق، جنہیں دھوپ کی کرن قرار دیا گیا ہے۔
* بلافٹسکی Blavqtsky کی رائے میں اپسرائیں کیفئی اور قدری Qualiative and Quantiative دونوں حثیت رکھتی ہیں۔ انھیں خواب آور اور آبی پودوں اور فطرت کی باطنی قوت سے مشابہ قرار دیا جاتا ہے۔
* پرانوں میں اپسراؤں کو بعض جگہ دو قسموں میں بانٹا گیا ہے۔، ایک دیو (یعنی دیوتاؤں سے تعلق رکھنے والی نوعیت میں نہایت لطیف۔ دوسری قسم لاکیک ہے جو مظاہر کے عالم سے متعلق ہیں۔ لفظ لاکیکا دنیاوی معنوں میں استعمال ہونے والی اسطلاح ’لوک‘ سے مشتق ہے۔
نگار خانہ


File:Fronton Guimet 240907 3.jpg|
File:Apsara Gandharva Dancer Pedestal Tra Kieu.jpg|
File:File-Apsara playing a Chinese flute - Yulin Cave 15.jpg|
File:Tara Borobudur 2.jpg|

حوالہ جات

زمرہ:بدھ مت میں شیاطین
زمرہ:بدھ معبود
زمرہ:فوق الفطرت افسانے
زمرہ:قدرتی ارواح
زمرہ:مؤنث افسانوی مخلوقات
زمرہ:ہندو معبود
زمرہ:کامنز زمرہ جس کا ربط ویکی ڈیٹا پر ہے
زمرہ:ہندو دیویاں
زمرہ:عورت
زمرہ:ویکی ڈیٹا سے مطابقت رکھنے والی مختصر تفصیل
زمرہ:چینی دیوتا
زمرہ:آبی ارواح
زمرہ:حسن زن
زمرہ:کمبوڈیائی ثقافت
زمرہ:بھارت میں رقص
زمرہ:زرخیزی کی دیویاں
زمرہ:زنانہ ذاتی نام
زمرہ:سنسکرتی الفاظ اور جملے
زمرہ:دیویاں
زمرہ:پران
اتابکان فارس

فارس کے حکمرانوں کا خاندان، ان میں ابوبکر بن سعد بن زنگی ارغون کے عہد میں فارس کا حکمران رہا۔ بعد ازاں سعد بن ابوبکر کو فارس کی حکومت ملی جس کے نام کی مناسبت سے سعدی نے اپنا تخلص اختیارکیا۔ بعد کے حکمرانوں میں اتابک سعد کی بیٹی آتش خاتون بھی تھی۔ اس نے ہلاکو خان کے بیٹے منگو تیمور سے شادی کر لی۔ اس کے انتقال کے بعد فارس براہ راست تاتاریوں کی عملداری میں آگیا۔
اتابکان فارس (سلفریہ)

543ھ تا 686ھ بمطابق 1148ء تا 1284ء
# سنقر بن مودود 1148ء تا 1161ء
# زنگی بن مودود 1161ء تا 1175ء
# مظفر الدین تکلہ بن زنگی 1175ء تا 1194ء
# طغرل بن سنقر 1194ء تا 1203ء
# سعد بن زنگی 1203ء تا 1231ء
# ابو بکر بن سعد 1231ء تا 1260ء
# محمد بن سعد 1260ء تا 1262ء
# محمد شاہ 1262ء تا 1263ء
# سلجوق شاہ بن سنقر 1263ء تا 1264ء
* نوٹ: ابوبکر بن سعد کو اوگدائی خان نے قتلغ خان کا خطاب دیا تھا۔
حوالہ جات

زمرہ:1140ء کی دہائی میں قائم ہونے والے ممالک اور علاقے
زمرہ:ایران میں بارہویں صدی
زمرہ:ایران میں تیرہویں صدی
زمرہ:ایشیا کے سابقہ ممالک
زمرہ:ترک شاہی خاندان
زمرہ:ترک قوم کی تاریخ
زمرہ:صوبہ فارس کی تاریخ
زمرہ:ویکی ڈیٹا سے مختلف مختصر وضاحت
زمرہ:مشرق وسطی کے سلاسل شاہی
اثر صہبائی

عبد السمیع پال اصل نام ہے۔ اردو شاعر۔ سیالکوٹ میں پیدا ہوئے۔ تعلیم سے فارغ ہو کروکالت کرنے لگے۔ 1929 میں فلسفے میں ایم اے کیا۔ 1956ء میں سرکاری وکیل کے عہدے سے ریٹائر ہو کر لاہور میں اقامت اختیارکر لی۔ گیارہ برس کی عمر سے ہی شعر کہنے لگے تھے۔ کلام کے مجموعے جام صہبائی، خمستان، جام طہور، راحت کدہ، روح صہبائی اور بامِ رفعت کے نام سے چھپ چکے ہیں۔

سرمد صہبائی ان کے فرزند بھی شاعر ہیں،
مزید دیکھیے

* عبد السمیع پال

زمرہ:اردو شعرا
اثر لکھنوی

مرزا جعفر علی خان المعروف اثر لکھنوی (پیدائش :12 جولائی 1885ء - وفات:6 جون 1967ء) اردو شاعر، عالی نقاد، عالم، ادیب، مترجم تھے جو لکھنؤ میں پیدا ہوئے۔ 1906ء میں کیننگ کالج لکھنؤ سے بی اے کیا۔ 1909ء میں صوبہ جات متحدہ میں ڈپٹی کلکٹر مقرر ہوئے۔ 1936ء میں خان بہادر اور 1939ء میں ایم بی ای کے خطابات ملے۔ 1940ء میں ریٹائر ہو گئے اور ریاست جموں کشمیر کے ہوم منسٹر اور وزیرتعلیم عہدوں پر فائز رہے۔ قیام پاکستان کے وقت تک آپ کا تعلق کشمیر سے رہا۔ پہلا مجموعہ کلام اثرستان 1934ء میں شائع ہوا۔ اور دوسرا بہاراں 1935ء میں۔ رنگ بسنت اور لالہ و گل اس زمانے میں شائع ہوئے جب آپ ریاست کشمیر میں وزیر تھے۔ ملازمت سے سبکدوش ہونے کے بعد اردو میں ایک لغت مرتب کی جس پر حکومت ہند کی طرف سے انعام ملا۔

انھوں نے مرزا محمد ہادی عزیز لکھنوی سے کلام پر اصلاح لی۔ وہ خود فرماتے ہیں۔
شعری مجموعے

* اثرستان
* بہاراں
* رنگ بست
* لالہ و گل
* نو بہاراں
نثری ادب

اردو تنقید میں ان کے مضامین کا مجموعہ 'چھان بین'، 'انیس کی مرثیہ نگاری'اور 'مطالعہء غالب' کے علاوہ'فرہنگ اثر'منظر عام پر آئے ہیں۔
حوالہ جات

زمرہ:اردو شعرا
زمرہ:1885ء کی پیدائشیں
زمرہ:1967ء کی وفیات

زمرہ:بیسویں صدی کے ہندوستانی مسلمان
زمرہ:بیسویں صدی کے بھارتی شعرا
زمرہ:بیسویں صدی کے اردو مصنفین
زمرہ:بھارتی مرد شعرا
زمرہ:لکھنوی شخصیات
زمرہ:اتر پردیش کے شعرا
زمرہ:بھارتی اردو شعرا
زمرہ:بھارت کے اردو مصنفین
اجنتا

framepx|تصغیر|بائیں|اجنتا کے آثار

یہ تاریخی مقام صوبہ مہاراشٹر(دار السلطنت: ممبئی ) (ہندوستان) میں واقع ہے۔ یہاں دوسری صدی قبل مسیح اور ساتویں صدی عیسوی کے دوران پہاڑی غاروں میں چٹان کو تراش کر مندر بنائے گئے۔ ان کی دیواروں پر گوتم بدھ کی زندگی سے متعلق رنگین تصویریں بنی ہیں۔ یہ تصویریں مشرقی فن مصوری کا شاہکار سمجھی جاتی ہیں۔ یہ غار مدت سے ملبے کے نیچے ڈھکے ہوئے تھے۔ 1817ء میں اتفاقا ان کا انکشاف ہوا۔


اہم شخصیات
نگار خانہ


Image:Aurangabad - Ajanta Caves (55).JPG|
File:Ajanta Caves, Painting 4.JPG|
Image:Indischer Maler des 6. Jahrhunderts 001.jpg|
Image:Coming Of Sinhala (Mural At Ajanta In Cave No 17).jpg|
Image:The Consecration Of King Sinhala-Prince Vijaya (Detail From The Ajanta Mural Of Cave No 17).jpg|


زمرہ:ایشیا کے غار
زمرہ:بدھ زیارتیں
زمرہ:بدھ غاریں
زمرہ:بدھ مت زائرین
زمرہ:بھارت کے سابقہ آباد مقامات
زمرہ:بھارت کے سابقہ گنجان آباد مقامات
زمرہ:بھارت میں سیاحت
زمرہ:بھارت میں عالمی ثقافتی ورثہ کے مقامات
زمرہ:بھارت میں مقامات عالمی ثقافتی ورثہ
زمرہ:بھارتی فن
زمرہ:بھارتی فنون
زمرہ:بھارتی معماری
زمرہ:تاریخ مہاراشٹر
زمرہ:دوسری صدی ق م کی تاسیسات
زمرہ:کامنز زمرہ جس کا ربط ویکی ڈیٹا پر ہے
زمرہ:مہاراشٹر کے سیاحتی مقامات
زمرہ:مہاراشٹر کے غار
زمرہ:ہندوستانی مصوری
زمرہ:بھارت میں بدھ مت کی زیارت گاہیں
زمرہ:بھارت کے شہر
زمرہ:آثار قدیمہ بھارت
زمرہ:گپتا سلطنت
زمرہ:بھارت کے عجائب گھر
زمرہ:مہاراشٹر کے آباد مقامات
زمرہ:بھارت میں بدھ مندریں
زمرہ:مہاراشٹر میں مندر
زمرہ:مہاراشٹر کی عمارات و ساخات
زمرہ:بھارت میں مندر
زمرہ:جغرافیہ بھارت
احتشام الحق تھانوی

خطیب پاکستان مولانا احتشام الحق تھانوی (پیدائش: 15 مئی 1915ء — وفات: 11 اپریل 1980ء) تقسیم ہندوستان سے قبل اور بعد ازاں پاکستان کے مشہور نامور خطیب، عالم، فقیہ اور محقق تھے۔ وہ دار العلوم دیوبند سے فارغ التحصیل عالم تھے اور 1980ء تک پاکستان کے علما کے حلقوں میں اُن کی موجودگی بطور نمائندہ کے تسلیم کی جاتی تھی۔
سوانح

عالم دین قصبہ تھانہ بھون (یو۔ پی، بھارت ) میں پیداہوئے۔ دارلعلوم دیوبند سے دینی علوم میں سند فضیلت لی۔ تحریک پاکستان میں سرگرم حصہ لیا۔ 1948ء میں کراچی آ گئے اور جیکب لائن میں مسجد تعمیر کرائی۔ حافظ قرآن اور خوش الحان قاری تھے۔ 1948ء میں ٹنڈوالہہ یار (سندھ) میں دیوبند کے نمونے پر ایک دارلعلوم قائم کیا۔ مدراس (ہندوستان) میں، جہاں سیرت کانفرنس میں شرکت کے لیے گئے تھے۔ دل کا دورہ پڑنے سے انتقال کیا۔
اللہ تعالی نے آپ کو بے پناہ کمالات سے نوازا تھا، آپ کی تلاوت اور شعر خوانی میں عجیب حسن پایا جاتا تھا کہ سامع مسحور ہوجاتا تھا۔ ان کی تلاوت قرآن شبکہ پر دستیاب ہے۔
15مارچ 2019ء کو سانحہ کرائسٹ چرچ (نیوزی لینڈ) مسجد میں 50مسلمانوں کی شہادت کے بعد ہونے والے نیوزی لینڈ پارلیمنٹ کے اجلاس کے شروع میں آپ کے فرزند مولانا نظام الحق تھانوی نے قرآن کی تلاوت کا شرف حاصل کیا یہ نیوزی لینڈ کی تاریخ کا پہلا موقع تھا۔
وفات

خطیب پاکستان کے مداحوں اور عشاق نے حضرت کے روحانی علوم و فیوض سے خوب استفادہ کیا اور 3 اپریل سے 10 اپریل تک خطیب پاکستان کو روز و شب مصروف رکھا، 10 اپریل 1980ی کو بعد نماز عشا ایک عظیم الشان سیرت کانفرنس منعقد ہوئی جس میں مولانا کے سحر انگیز بیان نے اہل مدراس کے ایمان کو نئی جلابخشی، یہ خطاب اور عام اجتماع مولانا احتشام الحق تھانوی کی زندگی کا آخری خطاب اور آخری اجتماع بھی ثابت ہوا اور 11 اپریل 1980ء کو نماز جمعہ کی تیاری میں مصروف تھے کہ اچانک حضرت کو دل کا دورہ پڑا جو جان لیوا ثابت ہوا۔
حوالہ جات

زمرہ:1915ء کی پیدائشیں
زمرہ:کراچی کی شخصیات
زمرہ:فاضل جامعہ الہٰ آباد
زمرہ:پاکستان کے سنی علما
زمرہ:دیوبندی شخصیات
زمرہ:ضلع مظفر نگر کی شخصیات
زمرہ:پاکستانی اسلامی مذہبی رہنما
زمرہ:دار العلوم دیوبند کے فضلا
زمرہ:ویکی ڈیٹا سے مختلف مختصر وضاحت
زمرہ:مظاہر علوم کے فضلا
زمرہ:فضلا جامعہ پنجاب
احسن مارہروی

سید شاہ علی احسن المعروف احسن مارہروی (پیدائش: 9 نومبر 1876ء— وفات: 30 اگست 1940ء) اردو زبان کے شاعر تھے۔
حالات زندگی

احسن مارہروی بروز جمعرات 21 شوال 1293ھ مطابق 9 نومبر 1876ء کو مارہرہ میں پیدا ہوئے۔ اردو، فارسی اور عربی خانقاہ برکاتیہ میں پڑھی جس کی اپنی ایک بڑی لائبریری تھی۔ 1893ء میں داغ دہلوی کے شاگرد ہوئے اور ان سے اصلاح لینے لگے۔ 1895ء میں ماہنامہ گلدستہ ریاض سخن جاری کیا۔ 1898ء میں مارہرہ سے حیدر آباد دکن چلے گئے۔ 1904ءمیں پاکستان کے شہر لاہور آئے اور لالہ سری رام کے تذکرہ خمخانہ جاوید کا مسودہ لکھا۔ بعد ازاں استاد داغ کی یاد میں رسالہ فصیح الملک جاری کیا۔ 1921ء تا 1938ء مسلم یونیورسٹی علی گڑھ کے شعبہ اردو سے وابستہ ہو گئے۔ احسن مارہروی پہلے انٹرمیڈیٹ کالج اور بعد ازاں یونیورسٹی میں استاد رہے۔

اردو زبان کے ارتقا کی ان کیفیات کو اردو کے نامور ادیب احسن مارہروی نے 1929ء میں نمونۂ منثورات کے نام سے یکجا کرکے امر کر دیا۔ اردو زبان کی شعبہ وار تاریخی ترقی کے نقطۂ نظر سے اس مجموعۂ دستاویزات کو مسلم یونیورسٹی علی گڑھ سے 1930ء میں شائع کیا گیا۔ احسن مارہروی کے مرتبہ دفاتر سلطنت سے متعلق احکام، عرائض، تجاویز، اطلاع نامہ جات، سمن اور تمسکات کے ان نمونہ جات میں 1841ء سے 1926ء تک کے نمونے شامل ہیں۔ انھیں باقاعدہ دو ادوار میں تقسیم کیا گیا ہے۔ اولین دور (1841ء تا 1859ء) کے چھ جبکہ دوسرے دور (1860ء تا 1929ء) کے سولہ نمونہ جات شامل ہیں۔ فاضل مرتب نے صرف نمونے دینے پر ہی اکتفا نہیں کیا بلکہ اپنے تبصرہ و کیفیت میں اس دور کے دوران دفتری اردو میں ہونے والی لسانی تبدیلیوں کو بیان کرتے ہوئے دفتری نظام کے ارتقأ کا مفصل جائزہ بھی لیا ہے۔ فصیح اللغات، کسوف الشمسین، اردو لشکر، شاہکار عثمانی اور نمونۂ منثورات کے علاوہ کئی دیگر یادگار تصانیف و تالیفات ان کی علمی یادگار ہیں۔
وفات

احسن مارہروی 64 سال کی عمر میں بعارضہ سرطان 30 اگست 1940ء کو پٹنہ میں انتقال کرگئے۔
حوالہ جات

زمرہ:اردو شعرا
زمرہ:مسلم یونیورسٹی علی گڑھ
زمرہ:1872ء کی پیدائشیں
زمرہ:1940ء کی وفیات
احمد بن طولون

والئی مصر۔ اس کا باپ طولون ایک ترک غلام تھا جسے خلیفہ مامون الرشید نے عباسی فوج میں شامل کر لیا تھا۔ احمد سامرا کی فوجی چھاونی میں پیدا ہوا۔ فوجی تربیت پانے اور علم کی تکمیل کے بعد بیس سال کی عمر میں مصر کے والئی امیر بایکباک کی فوج میں شامل ہوا۔ 868ء میں عباسی خیلفہ مہدی کے عہد میں مصر کا والی مقرر ہوا اور 871ء میں مصر کا خود مختار فرمانروا بن گیا۔ 877ء میں اس نے طرسوس پہنچ کر رومیوں کو شکست دی اور شام پر بھی قبضہ کر لیا۔ برقہ سے فرات تک اس کی مملکت وسیع ہو چکی تھی۔ 904ء تک اس کا خاندان بر سر اقتدار رہا۔ بڑا بہادر، منصف مزاج، مردم شناس، علم دوست اور فیاض حکمران تھا۔
حوالہ جات

زمرہ:افریقا میں نویں صدی کے فرماں روا
زمرہ:بانی شہر
زمرہ:بغداد کی شخصیات
زمرہ:تاریخ مصر
زمرہ:ترک حکمران
زمرہ:خلافت عباسیہ کے غلام
زمرہ:دسویں صدی کے مسلمان
زمرہ:رمضان میں پیدا ہونے والی شخصیات
زمرہ:طولون شاہی سلسلہ
زمرہ:عرب بازنطینی جنگوں کی عباسی شخصیات
زمرہ:غلام
زمرہ:مصر کے سربراہان ریاست
زمرہ:مصری غلام
زمرہ:مصری مسلم
زمرہ:نویں صدی کی ترک شخصیات
زمرہ:نویں صدی کی مصری شخصیات
زمرہ:نویں صدی کے مسلمان
زمرہ:نویں صدی میں مشرق وسطی کے بادشاہ
زمرہ:220ھ کی پیدائشیں
زمرہ:835ء کی پیدائشیں
زمرہ:884ء کی وفیات

زمرہ:مشرق وسطی کی سلطنتیں